Document ID: 32015D0070

KOMISJONI RAKENDUSOTSUS (EL) 2015/70,
3. detsember 2014,
millega võetakse vastu Pannoonia biogeograafilises piirkonnas asuvate ühenduse tähtsusega alade loetelu kuues uuendatud versioon
(teatavaks tehtud numbri C(2014) 9077 all)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta, (1) eriti selle artikli 4 lõike 2 kolmandat lõiku,
ning arvestades järgmist:
(1)
Direktiivi 92/43/EMÜ artikli 1 punkti c alapunktis iii osutatud Pannoonia biogeograafiline piirkond hõlmab osa ELi Tšehhi Vabariigi, Rumeenia ja Slovakkia territooriumist ning ELi Ungari territooriumi, nagu on märgitud kõnealuse direktiivi artikli 20 kohaselt asutatud komitee (edaspidi „elupaikade komitee”) 20. aprillil 2005 heaks kiidetud biogeograafilisel kaardil.
(2)
Pannoonia biogeograafilises piirkonnas asuvate ühenduse tähtsusega alade esialgne loetelu direktiivi 92/43/EMÜ tähenduses võeti vastu komisjoni otsusega 2008/26/EÜ (2). Seda loetelu ajakohastati viimati komisjoni rakendusotsusega 2013/735/EL (3). Pannoonia biogeograafilises piirkonnas asuvate ühenduse tähtsusega alade loetelusse kantud alad moodustavad osa Natura 2000 võrgustikust, millel on oluline roll bioloogilise mitmekesisuse kaitsmisel Euroopa Liidus. Et Natura 2000 võrgustiku tegevus saaks jätkuda, vaadatakse ühenduse tähtsusega alade loetelu selle dünaamilise kohandamise eesmärgil korrapäraselt läbi.
(3)
Alates 2012. aasta oktoobrist on liikmesriigid teinud ettepanekuid täiendavate ühenduse tähtsusega alade kohta Pannoonia biogeograafilises piirkonnas direktiivi 92/43/EMÜ artikli 1 tähenduses. Samuti on liikmesriigid teinud muudatusi seoses Pannoonia biogeograafilises piirkonnas asuvate ühenduse tähtsusega alade kohta loetelus esitatud teabega.
(4)
Komisjon on kokkuleppel iga asjaomase liikmesriigiga koostanud esialgse loetelu, milles on nimetatud ka alad, kus asuvad esmatähtsad looduslikud elupaigatüübid või esmatähtsad liigid; selle põhjal tuleks vastu võtta Pannoonia biogeograafilises piirkonnas asuvate ühenduse tähtsusega alade ajakohastatud loetelu. Uute lisatud alade suhtes kohaldatakse direktiivi 92/43/EMÜ artikli 4 lõiget 4 ja artikli 6 lõiget 1.
(5)
Direktiivi 92/43/EMÜ artikli 11 kohaselt tehtava seire tulemusel täienevad pidevalt teadmised looduslike elupaigatüüpide ja liikide olemasolu ning leviku kohta. Seepärast on alade hindamine ja valik liidu tasandil tehtud parima kättesaadava teabe põhjal.
(6)
Teatavad liikmesriigid ei ole esitanud piisavalt alasid, et täita direktiivis 92/43/EMÜ esitatud nõudeid teatavate elupaigatüüpide ja liikide kohta. Lisaks on teadmised teatavate direktiivi 92/43/EMÜ I lisas esitatud looduslike elupaigatüüpide ja teatavate II lisas esitatud liikide olemasolu ja leviku kohta endiselt puudulikud. Seepärast ei saa järeldada, et Natura 2000 võrgustik on nende liikide ja elupaigatüüpide suhtes lõplik.
(7)
Rakendusotsus 2013/735/EL tuleks selguse ja läbipaistvuse huvides kehtetuks tunnistada.
(8)
Käesoleva otsusega ette nähtud meetmed on kooskõlas elupaikade komitee arvamusega,
ON VASTU VÕTNUD KÄESOLEVA OTSUSE:
Artikkel 1
Võetakse vastu Pannoonia biogeograafilises piirkonnas asuvate ühenduse tähtsusega alade loetelu kuues uuendatud versioon, mis esitatakse lisas.
Artikkel 2
Rakendusotsus 2013/735/EL tunnistatakse kehtetuks.
Artikkel 3
Käesolev otsus on adresseeritud liikmesriikidele.
Brüssel, 3. detsember 2014

Labels: 12
18
20